डीसी बोले; युवाओं की कोचिंग का पूरा खर्च उठाएगी एमडीए
नूंह | मेवातडेवलपमेंट अथॉरिटी (एमडीए) ने रोजगारपरक शिक्षा के लिए युवाओं को कोचिंग दिलाने का फैसला लिया है। इसके लिए एमडीए ने निजी संस्थानों के साथ हाथ मिलाया है। कोचिंग का पूरा खर्च एमडीए उठाएगा। एमडीए के सीईओ मनीराम शर्मा ने मंगलवार को बताया कि पहले एमडीए का पैसा गांव की गलियों को पक्का करने पर खर्च किया जाता था, लेकिन इस बार हमने फैसला किया है कि एमडीए का पैसा मेवात के शिक्षित युवाओं को रोजगार देने पर खर्च किया जाएगा।
उन्होंने कहा कि जिले में डाॅक्टर तैयार करने लिए शहीद हसन खां मेडिकल कॉलेज बना हुआ है, लेकिन यहां के बच्चे पढ़ाई में कमजोर होने के कारण मेडिकल कॉलेज में दाखिला लेने से वंचित रह जाते हैं। इसलिए एमडीए के पैसे से 50 युवाओं को आकाश कोचिंग सेंटर से कोचिंग दिलाकर मेडिकल कॉलेज में दाखिला के लिए तैयार किया जाएगा। इसके अलावा एमडीए के पैसे से ही हर साल 50 शिक्षित युवाओं को पैरामेडिकल कोर्स कराया जाएगा। यह कोर्स 18 माह में पूरा हो जाएगा। जिससे युवाओं की बेरोजगारी तो दूर होगी ही, साथ में अस्पतालों में लैब टेक्नीशियनों की कमी दूर हो जाएगी। इसके अलावा 50 बच्चों को कंप्यूटर प्रशिक्षण दिलाया जाएगा।
नूंह | अंतरराष्ट्रीयमानक संगठन (आईएसओ) ने लघु सचिवालय को आईएसओ प्रमाण पत्र दिया है। इसकी पुष्टि डीसी मनीराम शर्मा ने की। उन्होंने उम्मीद जताई कि मेवात को ओडीएफ करने पर भी प्रदेश को पहला सम्मान मिलेगा। शर्मा ने बताया कि आईएसओ प्रमाण-पत्र गुणवत्ता कार्य व्यवहार के आधार पर दिया जाता है। नूंह जिले के सचिवालय को यह पहला प्रमाण-पत्र मिला है। उपायुक्त ने ओडीएफ को लेकर सभी कलस्टर अधिकारियों को निर्देश दिए कि वे अपने गांवों को 31 मार्च तक ओडीएफ कराएं।
अच्छी खबर
hin_Deva hin_Deva hin_Deva hin_Deva bho_Deva